গত বছর কলকাতা ফিল্মোৎসবে অফিসিয়াল সিলেকশনে ছিল একটিমাত্র বাংলা ছবি এবং সেটি হল ইন্দ্রাশিস আচার্যের ‘পিউপা’। রাজীব মেহরা প্রযোজিত এই ছবিতে মুখ্য ভূমিকায় রয়েছেন রাহুল অরুণোদয় বন্দ্যোপাধ্যায়, সুদীপ্তা চক্রবর্তী ও কমলেশ্বর মুখোপাধ্যায়।  

এই বিষয়ে অন্যান্য খবর

দু’বছর বয়স হল সুদীপ্তার মেয়ে শাহিদার, রইল অ্যালবাম
বাংলা থিয়েটার থেকে এসেছেন যে তারকারা



ছবি সৌজন্য: অ্যাডভার্ব
মায়ের মৃত্যুর খবর পেয়ে দেশের বাড়িতে ফিরে আসতে হয় নায়ককে। তার পরেই এমন একটি সমস্যার সূত্রপাত হয় যা ক্রমশ পরিবারের সবাইকেই একটু একটু করে গ্রাস করতে থাকে। নায়কের বিদেশে গবেষণারত বান্ধবীও সবকিছু মাঝপথে ছেড়ে চলে আসতে বাধ্য হয়। এরই মধ্যে একেবারেই ভিন্ন একটি দর্শন থেকে সমস্যার সমাধান সূত্র দিতে চান বার্কলে বিশ্ববিদ্যালয়ের রিটায়ার্ড প্রফেসর। 

ছবি সৌজন্য: অ্যাডভার্ব
কিন্তু ঠিক যেন একটি অদৃশ্য ঘেরাটোপে আটকে পড়ে পরিবারের সবাই। আর তার পরেই এমন কিছু ঘটে যা কেউ কল্পনাও করতে পারে না। ‘পিউপা’ একটি পারিবারিক ছবি হলেও সেন্সর বোর্ডের সবুজ সঙ্কেত পেতে বেশ কিছুটা দেরি হল। তাই ছবি মুক্তিও হতে চলেছে দেরিতে। আগামী ১ জুন প্রেক্ষাগৃহে মুক্তি পেতে চলেছে এই ছবি। দেখে নিতে পারেন ছবির টিজার নীচের লিঙ্কে ক্লিক করে—